Čurekot

Čurekot, crni kim ili crni kumin (Nigella sativa) cvjetna je biljka iz porodice Ranunculaceae porijeklom iz jugozapadne Azije, koja nije u srodstvu s kimom. Pravi čurekot jednogodišnja je zeljasta biljka. Naraste do 40 cm. Ima nazubljene, perjaste listove i svijetloplave ili bijele cvjetove. Cvjeta u julu, a sjeme dozrijeva u septembru. Nije previše osjetljiv na mraz te može rasti i u hladnijoj klimi. Cvjetovi su dvospolni, tj. sadrže i tučak i prašnike.

 Rasprostranjenost 
Može se naći u južnoj Evropi, jugozapadnoj Aziji, Indiji i sjevernoj Africi. Srodna vrsta jest  poljski crni kim (Nigella arvensis) i mogao se, kao korov, naći na poljima srednje i sjeverne Evrope, ali je ova vrsta, uz još neke druge, na listi ugroženih ili potpuno iskorijenjenih biljki.

 Hemijski sastav 
Zrelo sjeme sadrži približno 1,5% eteričnog ulja. Ulje sjemena sadrži i otprilike 35% masnih kiselina.Kompletan hemijski sastav ulja čurekota 

 Upotreba 
U zemljama Orijenta koristi se kao ljutkasti začin i u medicini. Okusom podsjeća na sezam i kim. Sjemenke se, naročito u azijskim zemljama, posipaju po pecivu. Koristi se kao dodatak sarajevskom somunu i ostalim pecivima. U upotrebi je i ulje od sjemenki dobijeno hladnom destilacijom.

Ulje čurekota koristi se u liječenju različitih bolesti, kao što su probavne tegobe i nadimanje, oslabljene funkcije jetre, migrena, iscrpljenost i upale, a jača vitalnost organizma. Poboljšava probavu i apetit, pospješuje znojenje i snižava tjelesnu temperaturu. Odstranjuje parazite (gliste), dobar je lijek protiv bakterijskih, gljivičnih i virusnih oboljenja i krvarenja (epistaksa i hemofilija) te kancerogenih oboljenja. Smanjuje nivo šećera u krvi, diuretik je, pospješuje lučenje mlijeka kod dojilja, reguliše hormone rasta, snižava nivo holesterola u krvi, liječi upalu nosnih šupljina, suhog kašlja, bronhijalne astme i gripe. Zabranjeno je uzimati ulje čurekota osobama s presađenim organima (jetra, bubreg, srce) jer povećava imunitet, što može dovesti do odbacivanja presađenih organa.

 Indikacije 
Sjeme crnog kumina ima širok spektar djelovanja:
 Antimikrobsko – sprečava razvoj mikroorganizama kao što su gljivice, virusi i bakterije.
 Antiviralno – uništava viruse i usporava njihovo širenje.
 Antibakterijsko – sprečava razvoj bakterija i aktivno ih eliminiše.Antimicrobial activity of Nigella sativa oil against Staphylococcus aureus  i Pseudomonas aeruginosa .
 Antidijabetičko – pomaže kod regulacije nivoa glukoze u krvi.
 Antiinflamatorno – pomaže kod upalnih stanja.
 Analgetičko – smanjuje osjetljivost na bol.
 Antioksidantno – usporava i zaustavlja aktivnosti slobodnih radikala.
 Antifungalno – zaustavlja i usporava razmnožavanje gljivica.M. A. Randhawa, BLACK SEED, NIGELLA SATIVA, DESERVES MORE ATTENTION 
 Antihipertenzivno – pomaže kod visokog krvnog pritiska.
 Antispazmotičko – sprečava i umanjuje posljedice mišićnih grčeva.
 Bronhodilatorno – podržava širenje bronhija.
 Digestivno – stimuliše probavu i proizvodnju žuči.
 Antitumorno – usporava i zaustvalja razvoj kancerogenih ćelija.
 Dijuretično – pospješuje izmokravanje
 Emenagog – reguliše menstrualni ciklus i obilnost menstruacije.
 Galaktogog – povećava količinu mlijeka kod dojilja.
 Hepatoprotektivno – pomaže aktivnosti jetreCiroza jetre – ishrana
 Imunomodulator – reguliše aktivnosti imunološkog sistema.
 Karminativno – reguliše stomačne plinove i rad crijeva.
 Laksativno – pomaže kod tvrde stolice i zatvora.
 Renoprotektivno – podržava pravilne funkcije bubrega.
 Vermicidno – eliminiše i izbacuje intestinalne parazite.

 Ulje crnog kima 
Čisto čurekotovo ulje u narodnoj i sve češće u školskoj medicini koristi se u liječenju alergija neurodermitis, psorijaza, za reguliranje imunološkog sistema, protiv astme, kod hemoterapije za ublažavanje neželjenih posljedica, kod probavnih problema, visokog krvnog pritiska ili u veterinarstvu.

U indijskoj narodnoj medicini važi za sredstvo koje ublažava teškoće u doba trudnoće. Flaširano se može naći u biljnim apotekama. Dobrog kvaliteta je hladno presano egipatsko ulje čurekota (Al-Baraka-kvalitet).

U srednjoj Evropi uzgaja se u Austriji (Donja Austrija) i presovano ulje visokog je kvaliteta. Zasijane površine ograničene su.

Kliničko djelovanje još nije dokazano.

 Narodno vjerovanje i legende 
Mnogi narodi Bliskog istoka smatraju čurekot svetom ili čudotvornom biljkom te se smatra vrlo snažnim antikancerogenim sredstvom.

 Literatura 
Peter Schleicher, Mohamed Saleh, Black Cumin: The Magical Egyptian Herb for Allergies, Asthma, Skin Conditions, and Immune Disorders, 1. 4. 2000.
Ali BH, Blunden G, Pharmacological and toxicological properties of Nigella sativa, godina 17, broj 4, str. 299–305, april 2003.

Reference 

 Vanjski linkovi 

 Ulje crnog kima
 Nigella sativa
 Nigella from The Encyclopedia of Spices

Kategorija:Ljekovito bilje
Kategorija:Ranunculales
Kategorija:Začini